Herman Top (hermantop) on Pinterest
Drywall ScrewsDrywall RepairDrywall CeilingToilet Roll Holder DiyToliet Paper HolderHome Improvement ContractorsHouse RepairReal Estate InvestingPlywood ProjectsWoodPainted ColorsCleverForward Wat beteken slytasie in 'n huurkontrak? - Jy en die RegJy en die Reg
Tuis › Artikels › Wat beteken slytasie in 'n huurkontrak?
Jy hoor dikwels by huurkontrakte dat die verhuurder verantwoordelik is vir redelike slytasie, of “fair wear and tear” in Engels. ʼn Goeie huurkontrak sal ook bepaal dat die huurder verantwoordelik is vir die instandhouding van die eiendom en dat die huurder dit in dieselfde toestand moet teruggee as waarin die eiendom ontvang is, met inagneming van redelike slytasie. Dit kan ook stipuleer dat redelike slytasie uitgesluit is en dat die verhuurder verantwoordelik is vir redelike slytasie.
Dit is nie altyd baie duidelik wat redelike slytasie beteken nie. Kan dit byvoorbeeld onderskei word van skade wat aangerig is aan die eiendom? Die antwoord op hierdie vraag is natuurlik ja. Skade wat aangerig is aan die eiendom is die agteruitgang van die eiendom buite die aanvaarde norm. Dit sluit nalatige beskadiging van die eiendom in.
Redelike slytasie word gedefinieer as die agteruitgang van die toestand van die eiendom wat veroorsaak word deur die normale gebruik en in die normale loop van sake. Normale gebruik sal egter van geval tot geval verskil omdat dit natuurlik kan verander na gelang van die doel waarvoor die perseel verhuur word. As jy byvoorbeeld ʼn danssaal verhuur, kan daar aanvaar word dat daar elke aand op die matte gedans word.
Verwering wat deur natuurlike elemente veroorsaak word, sal beslis ook val onder die mantel van redelike slytasie, bv. wind, reën, ens.
Dis belangrik dat die huurder en die verhuurder ook by die aanvang van die ooreenkoms die huurperseel inspekteer. Gaan maak seker in watter toestand die eiendom is voordat u die huurkontrak teken. Sodoende is daar ʼn verwysingspunt waaraan redelike slytasie dan later behoorlik beoordeel kan word.
Alhoewel daar nie ʼn redelike toets vir slytasie nie is nie, is daar tog ʼn klompie hofsake in ons regspraak wat ʼn aanduiding gee van wat slytasie is.
In Radloff v Kaplan 1914 EDL 357 het die hof redelike slytasie beskryf as ʼn verswakking of waardevermindering wat as gevolg van die verloop van tyd, weerstoestande en normale gebruik intree.
In Sarkin v Koen 1948 (4) SA 438 (C) het die hof uitgelig dat die inspeksie voor die aanvang van die huur baie belangrik is om vas te stel in watter toestand die eiendom is. Dit maak dit baie makliker om later vas te stel of die huurder sy plig om die eiendom in stand te hou, geskend het of nie.
Dis egter belangrik om daarop te let dat ʼn huurder nooit verplig is om ʼn strukturele defek reg te stel nie, byvoorbeeld om ʼn struktuur weer te herbou wat totaal vernietig is.